Joe Exotic

Joseph Allen Maldonado-Passage (født Schreibvogel, 5. mars 1963 i Garden City i Kansas), best kjent som Joe Exotic, er en tidligere dyrehageoperatør. Han eide og drev Greater Wynnewood Exotic Animal Park i Oklahoma og hevdet å være den mest aktive tiger-oppdretteren i USA. Han stilte to ganger uten hell til valg for offentlige verv i 2016 og 2018 – først som presidentkandidat og deretter som kandidat til guvernør av Oklahoma.

I 2019 ble Exotic dømt skyldig i 17 føderale siktelser for mishandling av dyr (åtte brudd på Lacey Act av 1900 og ni av Endangered Species Act), og to for å bestille en leiemorder til å drepe Big Cat Rescue-sjef Carole Baskin. Exotic ble i januar 2020 dømt til 22 år i føderalt fengsel. På grunn av at det ble gjort flere feil under straffeutmålingen beordret en føderal domstol at straffen måtte reduseres. 28. januar 2022 ble straffen redusert til 21 års fengsel av en domstol i Oklahoma City.

I 2020 ga Netflix ut en dokumentarserie i syv deler, Tiger King: drap, kaos og galskap, med fokus på Exotic, hans dyrehage og hans uenigheter med Baskin.

I oktober 2021 ble Exotic diagnostisert med prostatakreft. I november samme år ble han flyttet til Butner Federal Medical Center i Durham County i Nord-Carolina for behandling.

Referanser

Eksterne lenker 
 
 
 

Personer fra Finney County i Kansas
Personer fra Denton County i Texas
Personer fra USA dømt for forbrytelser
Forretningsfolk fra USA